Renoster deurboor manArgieffoto ‘n Man wat in Nepal visgevang het, is dood nadat ŉ renoster hom deurboor het. Die 38-jarige man is Saterdag in Chitwan Nasionale Park, Nepal se grootste bewaringsgebied, oorlede. “Alhoewel aanvalle op mense gereeld gebeur weens ontbossing wat die wilde diere na dorpies jaag, is dit seldsaam vir ŉ renoster om ŉ mens dood te maak,” het ŉ kenner gesê. “Renosters is nie aggressiewe diere nie. Dit is seldsaam dat ŉ mens deur hulle doodgemaak word,” het Kamal Jung Kunwar, hoofopsigter by die park, aan AFP gesê. Kunwar sê die renoster het die man moontlik aangeval omdat hy in die dier se habitat in die park beland het. ŉ Olifant het vroeër vandeesmaand ŉ 40-jarige vrou doodgetrap toe sy voer vir beeste in ŉ afgeleë gedeelte van Nepal versamel het. -SAPA